Diari Oficial de la Generalitat Valenciana


Sumari del DOGV 3756, del 24-05-2000 (2000/3999)

ORDRE de 17 de maig de 2000, de la Conselleria d'Economia i Hisenda, per la qual acorda l'afectació al domini públic de la Generalitat Valenciana, per al compliment dels fins socials propis de les competències que té atribuïdes la Conselleria de Benestar Social, el dret que es té sobre l'immoble de 73,80 m² de superfície situat en el carrer Ramón y Cajal núm. 10, 1r, 3a de Torrent (València).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3756

Data del DOGV
:   24-05-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/3999


Data del document
:   17-05-2000

Organisme emissor
:   Conselleria d'Economia i Hisenda

Tipus de document
:   Ordre

Descriptors 

:   * Torrent
    * propietat immobiliària
    * cultura regional

ORDRE de 17 de maig de 2000, de la Conselleria d'Economia i Hisenda, per la qual acorda l'afectació al domini públic de la Generalitat Valenciana, per al compliment dels fins socials propis de les competències que té atribuïdes la Conselleria de Benestar Social, el dret que es té sobre l'immoble de 73,80 m² de superfície situat en el carrer Ramón y Cajal núm. 10, 1r, 3a de Torrent (València). [2000/3999]
  
Mitjançant Decret 142/1991, de 30 de juliol, del Govern Valencià, quedà integrat en el Patrimoni de la Generalitat Valenciana l'immoble, de 73'80 m² de superfície situat a Torrent (València), carrer Ramón y Cajal núm. 10-1r-3a, propietat de la Cambra Oficial de la Propietat Urbana, i que consta en l'Inventari General de Béns i Drets de la Generalitat Valenciana amb el núm. A02/46/244/0007 com a bé patrimonial.
  
D'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Benestar Social ha sol·licitat l'afectació de l'immoble assenyalat per al compliment dels fins socials propis de les competències que té atribuïdes.
  
Per això i d'acord amb el que disposen els articles 61 i 63 del text legal esmentat
  
ORDENE
  
Primer
  
Afectar al domini públic de la Generalitat Valenciana, per al compliment dels fins socials propis de les competències que té atribuïdes la Conselleria de Benestar Social, el dret que es té sobre l'immoble, de 73'80 m² de superfície situat en el carrer Ramón y Cajal, núm. 10,1r, 3a de Torrent (València), que consta en l'Inventari General de Béns i Drets de la Generalitat Valenciana amb el número A02/46/244/0007 i que es descriu a continuació:
  
Habitatge en primera planta alta, posterior, que mira a la façana principal, amb vistes al carrer Sant Agustí, que es on dóna la façana secundària, porta número tres de l'escala. Consta de rebedor, corredor, quatre dormitoris, menjador, cuina, terrassa, bany, lavabo i solà. Ocupa una superfície útil de setanta-tres vuitanta decímetres quadrats. Confronta, mirant a la façana secundària: front i dreta generals dreta i fons, respectivament de l'edifici; esquerra, habitatge porta número dos, buit de l'escala i celobert i general de l'esquerra de l'edifici.
  
Segon
  
L'immoble esmentat queda integrat en el domini públic de la Generalitat Valenciana i correspon a la Conselleria de Benestar Social l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria de Benestar Social designe un representant perquè concórrega amb el nomenat per la Direcció General de Patrimoni, per a formalitzar l'acta d'afectació corresponent.
  
València, 17 de març de 2000
  
El conseller d'Economia i Hisenda